Številka: 35431-66/2022-2550-8

Datum: 29. 3. 2022

Ministrstvo za okolje in prostor izdaja na podlagi 38.a člena Zakona o državni upravi (Uradni list RS, št. [113/05](http://www.uradni-list.si/1/objava.jsp?sop=2005-01-5007) – uradno prečiščeno besedilo, [89/07](http://www.uradni-list.si/1/objava.jsp?sop=2007-01-4388) – odl. US, [126/07](http://www.uradni-list.si/1/objava.jsp?sop=2007-01-6415) – ZUP-E, [48/09](http://www.uradni-list.si/1/objava.jsp?sop=2009-01-2380), [8/10](http://www.uradni-list.si/1/objava.jsp?sop=2010-01-0251) – ZUP-G, [8/12](http://www.uradni-list.si/1/objava.jsp?sop=2012-01-0268) – ZVRS-F, [21/12](http://www.uradni-list.si/1/objava.jsp?sop=2012-01-0815), [47/13](http://www.uradni-list.si/1/objava.jsp?sop=2013-01-1783), [12/14](http://www.uradni-list.si/1/objava.jsp?sop=2014-01-0304), [90/14](http://www.uradni-list.si/1/objava.jsp?sop=2014-01-3646), [51/16](http://www.uradni-list.si/1/objava.jsp?sop=2016-01-2246), [36/21](http://www.uradni-list.si/1/objava.jsp?sop=2021-01-0716), [82/21](http://www.uradni-list.si/1/objava.jsp?sop=2021-01-1758), 189/21) in petega odstavka 51.a člena Zakona o varstvu okolja (Uradni list RS, št. 39/06-ZVO-1-UPB1, 49/09-ZMetD, 66/06-OdlUS, 33/07-ZPNačrt, 57/08-ZFO-1A, 70/08, 108/09, 108/09-ZPNačrt-A, 48/12, 57/12, 92/13, 56/15, 102/15, 30/16, 61/17-GZ, 21/18-ZNOrg, 84/18-ZIURKOE in 158/20) v predhodnem postopku za nameravani poseg: zamenjava obstoječe vlečnice Velika Kopa z novo vlečnico Velika Kopa, zamenjava obstoječe vlečnice Pahernik z novo štirisedežnico Pahernik in zamenjava obstoječe vlečnice Kopnik z novo štirisedežnico Kopnik, nosilcu nameravanega posega VABO d.o.o., Glavni trg 43, 2380 Slovenj Gradec, ki ga po pooblastilu direktorja Boštjana Paradiža zastopa FEM Consulting d.o.o., Za tremi ribniki 18, 2000 Maribor, naslednji

**S K L E P**

1. Za nameravani poseg: zamenjava obstoječe vlečnice Velika Kopa z novo vlečnico Velika Kopa, zamenjava obstoječe vlečnice Pahernik z novo štirisedežnico Pahernik in zamenjava obstoječe vlečnice Kopnik z novo štirisedežnico Kopnik, na zemljiščih v k.o. 824 Hudi kot s parcelnimi št. 639/1, 661, 633, 634, 635, 640, 642, 1391 in 1392, nosilca nameravanega posega VABO d.o.o., Glavni trg 43, 2380 Slovenj Gradec, je potrebno izvesti presojo vplivov na okolje in pridobiti okoljevarstveno soglasje.
2. Pritožba zoper ta sklep ne zadrži njegove izvršitve.
3. V tem postopku stroški niso nastali.

**O b r a z l o ž i t e v:**

Ministrstvo za okolje in prostor, Direktorat za okolje (v nadaljevanju ministrstvo), je dne 7. 3. 2022 s strani nosilca nameravanega posega VABO d.o.o., Glavni trg 43, 2380 Slovenj Gradec, ki ga po pooblastilu direktorja Boštjana Paradiža zastopa FEM Consulting d.o.o., Za tremi ribniki 18, 2000 Maribor (v nadaljevanju nosilec nameravanega posega), prejelo zahtevo za izvedbo predhodnega postopka za nameravani poseg: zamenjava obstoječe vlečnice Velika Kopa z novo vlečnico Velika Kopa, zamenjava obstoječe vlečnice Pahernik z novo štirisedežnico Pahernik in zamenjava obstoječe vlečnice Kopnik z novo štirisedežnico Kopnik, v skladu z 51.a členom Zakona o varstvu okolja (Uradni list RS, št. 39/06-ZVO-1-UPB1, 49/09-ZMetD, 66/06-OdlUS, 33/07-ZPNačrt, 57/08-ZFO-1A, 70/08, 108/09, 108/09-ZPNačrt-A, 48/12, 57/12, 92/13, 56/15, 102/15, 30/16, 61/17-GZ, 21/18-ZNOrg, 84/18-ZIURKOE in 158/20, v nadaljevanju ZVO-1).

K zahtevi je nosilec nameravanega posega priložil:

* Izpolnjen obrazec zahteve za začetek predhodnega postopka za : zamenjavo obstoječe vlečnice Velika Kopa z novo vlečnico Velika Kopa, zamenjavo obstoječe vlečnice Pahernik z novo štirisedežnico Pahernik in zamenjavo obstoječe vlečnice Kopnik z novo štirisedežnico Kopnik;
* Pooblastilo za zastopanje z dne 18. 1. 2022;
* Idejno zasnova za štirisedežnico Pahernik na Kopah na Pohorju, št. 2-11/21, januar 2022, FEM Consulting d.o.o., Za tremi ribniki 18, 2000 Maribor;
* Idejno zasnova za štirisedežnico Kopnik na Kopah na Pohorju, št. 3-11/21, januar 2022, FEM Consulting d.o.o., Za tremi ribniki 18, 2000 Maribor;
* Idejno zasnova za vlečnico Velika Kopa na Kopah na Pohorju, št. 1-02/22, februar 2022, FEM Consulting d.o.o., Za tremi ribniki 18, 2000 Maribor;
* Mnenje št. 3562-0144/2022-6 z dne 23. 2. 2022 Zavoda Republike Slovenije za varstvo okolja, Območne enote Maribor, Pobreška cesta 20, 2000 Maribor (za štirisedežnico Peharnik);
* Mnenje št. 3562-0089/2022-2 z dne 22. 2. 2022 Zavoda Republike Slovenije za varstvo okolja, Območne enote Maribor, Pobreška cesta 20, 2000 Maribor (za štirisedežnico Kopnik);
* Lokacijske prikaze poteka žičniških naprav.

V skladu s prvim odstavkom 51.a člena ZVO-1 mora nosilec nameravanega posega v okolje iz tretjega odstavka 51. člena tega zakona od ministrstva zahtevati, da ugotovi, ali je za nameravani poseg treba izvesti presojo vplivov na okolje in pridobiti okoljevarstveno soglasje. Pri ugotovitvi iz prvega odstavka 51.a člena ZVO-1 ministrstvo upošteva merila, ki se nanašajo na značilnosti nameravanega posega v okolje, njegovo lokacijo in značilnosti možnih vplivov posega na okolje.

Obveznost presoje vplivov na okolje se ugotavlja v skladu z Uredbo o posegih v okolje, za katere je treba izvesti presojo vplivov na okolje (Uradni list RS, št. 51/14, 57/1, 26/17 in 105/20). Citirana uredba določa vrste posegov v okolje, za katere je presoja vplivov na okolje obvezna, in vrste posegov v okolje, za katere je presoja vplivov na okolje obvezna, če se zanje v predhodnem postopku ugotovi, da bi lahko imeli pomembne vplive na okolje.

Obveznost presoje vplivov na okolje se ugotavlja v skladu z Uredbo o posegih v okolje, za katere je treba izvesti presojo vplivov na okolje (Uradni list RS, št. 51/14, 57/1, 26/17 in 105/20). Citirana uredba določa vrste posegov v okolje, za katere je presoja vplivov na okolje obvezna, in vrste posegov v okolje, za katere je presoja vplivov na okolje obvezna, če se zanje v predhodnem postopku ugotovi, da bi lahko imeli pomembne vplive na okolje. V skladu z 2. točko 1.a člena citirane uredbe je kumulativni poseg v okolje poseg v okolje, ki je sestavljen iz dveh ali več posegov v okolje iste vrste, ki so med seboj funkcionalno in ekonomsko povezani; posegi v okolje so funkcionalno povezani, če se meje posegov v okolje dotikajo, prekrivajo ali so v neposredni bližini, zlasti če so del iste industrijske, obrtne, trgovske, poslovne cone, logističnega centra ali drugega zaokroženega urbanističnega projekta ali če eden od posegov v okolje omogoča dejavnost, ki je vzrok ali pogoj oziroma podpora izvedbi ali obratovanju drugega posega v okolje, ali so posegi v okolje povezani s skupnimi tehnološkimi procesi; posegi v okolje so ekonomsko povezani, če je njihov nosilec ista oseba ali več oseb, ki so medsebojno povezane kot povezane družbe v skladu s predpisi, ki urejajo gospodarske družbe. V skladu z drugim odstavkom 3.a člena citirane uredbe se presoja vplivov na okolje izvede za poseg v okolje, ki je naveden v prilogi 1 citirane uredbe in označen z oznako X v stolpcu z naslovom PP, ki sam po sebi ne dosega višine pragu, ki je za to vrsto posega določen v prilogi 1 citirane uredbe, če skupaj z drugimi že izvedenimi ali nameravanimi posegi v okolje, za katere presoja vplivov na okolje še ni bila izvedena, tvori kumulativni poseg, ki ustreza posegu v okolje iz prvega odstavka 2. člena te uredbe.

V skladu s točko H Turizem, šport in rekreacija, H.2 Stalne žičniške naprave (stalne vlečnice, vzpenjače, in žičnice po predpisih, ki urejajo žičniške naprave za prevoz oseb), ki lahko prepeljejo 1500 oseb na uro Priloge 1 Uredbe o posegih v okolje, za katere je treba izvesti presojo vplivov na okolje, je izvedba presoje vplivov na okolje in pridobitev okoljevarstvenega soglasja obvezna.

Po pregledu vseh priloženih dokumentov je ministrstvo ugotovilo, da se pri nameravanem posegu v celoti odstrani tri obstoječe vlečnice: Velika Kopa, Pahernik in Kopnik (odstrani se vlečna vrv, jeklena konstrukcija, mehanizmi zgornje in spodnje postaje, stebri in točkovni armiranobetonski temelji) in izvede tri nove žičnice, in sicer vlečnico Velika Kopa ter štirisedežnico Pahernik in štirisedežnico Kopnik.

Ministrstvo je nadalje ugotovilo, da izvedba treh novih žičnic pomeni nov poseg in glede na določila 2. točke 1.a člena Uredbe o posegih v okolje, za katere je treba izvesti presojo vplivov na okolje, tudi kumulativni poseg, saj gre za tri posege iste vrste, ki so med seboj funkcionalno in prostorsko povezani, meje nameravanih posegov se dotikajo ali prekrivajo oziroma so v neposredni bližini, poleg tega so del zaokroženega urbanističnega projekta, tj. del istega smučišča. Nameravani posegi vlečnica Velika Kopa ter štirisedežnica Pahernik in štirisedežnica Kopnik so tudi ekonomsko povezani, saj je njihov nosilec ista pravna oseba.

Ministrstvo je nadalje ugotovilo, da se pri nameravanem posegu ne spremenijo samo objekti spodnjih in zgornjih postaj žičnic, število in nosilnost podpornih stebrov in zmogljivost žičnic, iz prvotno 2400 na 3800 prepeljanih oseb na uro. Spremeni se tudi način obratovanja oziroma namen nameravanega posega, saj so bile obstoječe vlečnice namenjene zgolj za smučarje in v obratovanju v zimskih mesecih. S postavitvijo dveh štirisedežnic pa gre za žičnici, ki sta oziroma bosta namenjeni tako smučarjem kot drugim potnikom in bosta lahko obratovali čez celo leto. Zmogljivost dveh štirisedežnic Kopnik in Peharnik, ki bosta lahko obratovali čez celo leto, znaša 1900 prepeljanih oseb na uro. Vlečnica Velika Kopa bo s svojo zmogljivostjo prevoza 900 smučarjev na uro delovala le v zimskih mesecih.

Glede na navedeno je ministrstvo ugotovilo, da je za nameravani poseg v skladu s točko H Turizem, šport in rekreacija, H.2 Stalne žičniške naprave, ki lahko prepeljejo 1500 oseb na uro Priloge 1 v povezavi z 2. točko 1.a člena in drugim odstavkom 3.a člena Uredbe o posegih v okolje, za katere je treba izvesti presojo vplivov na okolje, izvedba presoje vplivov na okolje in pridobitev okoljevarstvenega soglasja obvezna.

Z ugotovitvami oziroma s stališčem ministrstva je bil nosilec nameravanega posega seznanjen z dopisom št. 35431-66/2022-2550-5 z dne 22. 3. 2022. Nosilec nameravanega posega je na seznanitev odgovoril z dopisom z dne 28. 3. 2022, iz katerega izhaja, da se z ugotovitvami ministrstva strinja.

Ministrstvo se je, v skladu z načelom ekonomičnosti postopka, ki je opredeljeno v 14. členu Zakona o splošnem upravnem postopku (Uradni list RS, št. 24/06-ZUP-UPB2, 105/06-ZUS-1, 126/07, 65/08, 8/10, 82/13, 175/20-ZIUOPDVE in 3/22-ZDeb; v nadaljevanju ZUP), ki določa, da je potrebno postopek voditi hitro, s čim manjšimi stroški in s čim manjšo zamudo za stranke in druge udeležence v postopku, vendar tako, da se preskrbi vse, kar je potrebno, da se lahko pravilno ugotovi dejansko stanje, zavarujejo pravice in pravne koristi stranke ter izda zakonita in pravilna odločitev, odločilo, da ne bo preverjalo nameravanega posega z vidika meril iz Priloge 2 Uredbe o posegih v okolje, za katere je treba izvesti presojo vplivov na okolje.

Ministrstvo je namreč ugotovilo, da nameravani poseg: zamenjava obstoječe vlečnice Velika Kopa z novo vlečnico Velika Kopa, zamenjava obstoječe vlečnice Pahernik z novo štirisedežnico Pahernik in zamenjava obstoječe vlečnice Kopnik z novo štirisedežnico Kopnik, presega prag, določen v točki H.2 Priloge 1 Uredbe o posegih v okolje, za katere je treba izvesti presojo vplivov na okolje, zato bi ugotavljanje o izpolnjevanju nadaljnjih pogojev oziroma preverjanje nameravanega posega z vidika meril iz Priloge 2 Uredbe o posegih v okolje, za katere je treba izvesti presojo vplivov na okolje, pomenilo le zavlačevanje postopka in dodatne stroške za ministrstvo in nosilca nameravanega posega.

Pri tem pa ministrstvo opozarja na tretji odstavek 9. člena Uredbe o vsebini poročila o vplivih nameravanega posega na okolje in načinu njegove priprave (Uradni list RS, št. 36/09 in 40/17), ki določa, da je treba v opis in oceno vključiti tudi pričakovane vplive, ki so posledica s posegom povezanih aktivnosti ali drugih posegov v okolje; tako med pripravljalnimi deli ali gradnjo, uporabo ali obratovanjem ali trajanjem ter odstranitvijo ali opustitvijo posega.

Na podlagi zgoraj navedenih dejstev ministrstvo v skladu z določili 51.a člena ZVO-1 ugotavlja, da je za nameravani poseg treba izvesti presojo vplivov na okolje ter pridobiti okoljevarstveno soglasje, zato je bilo odločeno, kot izhaja iz 1. točke izreka tega sklepa.

Na podlagi določila 57. člena ZVO-1 mora nosilec nameravanega posega za izdajo okoljevarstvenega soglasja zaprositi z vlogo, kateri mora priložiti projekt ter poročilo o vplivih na okolje. Poročilo o vplivih na okolje mora biti pripravljeno v skladu z določili Uredbe o vsebini poročila o vplivih nameravanega posega na okolje in njegove priprave. Iz 194. člena ZVO-1 nadalje izhaja, da se do izdaje predpisa iz tretjega odstavka 53. člena tega zakona za projekt nameravanega posega iz 51. člena tega zakona, ki je gradnja, šteje idejna zasnova ali projekt, ki je obdelan na višji ravni, skladno s predpisi o graditvi objektov.

Skladno z določbo petega odstavka 51.a člena ZVO-1 pritožba zoper sklep ne zadrži njegove izvršitve kot izhaja iz 2. točke izreka tega sklepa.

V skladu z določbami petega odstavka 213. člena v povezavi s 118. členom ZUP je bilo potrebno v izreku tega sklepa odločiti tudi o stroških postopka. Glede na to, da v tem postopku stroški niso nastali, je bilo odločeno, kot izhaja iz 3. točke izreka tega sklepa.

Iz drugega odstavka 230. člena ZUP izhaja, da je zoper odločbo, ki jo izda na prvi stopnji ministrstvo, dovoljena pritožba samo takrat, kadar je to z zakonom določeno. Takšen zakon mora določiti tudi, kateri organ je pristojen za odločanje o pritožbi, sicer o pritožbi odloča vlada.

Glede na dejstvo, da se v predhodnem postopku uporablja določila 51.a člena ZVO-1 ter glede na to, da ZVO-1 v petem odstavku 51.a členu določa, da je zoper sklep, izdan v predhodnem postopku, možno podati pritožbo, ne določa pa, kateri organ je pristojen za odločanje o pritožbi, o pritožbi zoper ta sklep odloča Vlada RS.

**Pouk o pravnem sredstvu:**

Zoper ta sklep je dovoljena pritožba na Vlado Republike Slovenije v roku 15 dni po vročitvi tega sklepa. Pritožba se pošlje pisno po pošti ali poda ustno na zapisnik na Ministrstvo za okolje in prostor, Dunajska 48, Ljubljana. Za pritožbo se plača upravna taksa v višini 18,10 EUR. Upravno takso se plača v gotovini ali z drugimi veljavnimi plačilnimi instrumenti in o plačilu predloži ustrezno potrdilo.

Upravna taksa se lahko plača na podračun javnofinančnih prihodkov z nazivom: Upravne takse – državne in številko računa: 0110 0100 0315 637 z navedbo reference: 11 25500-7111002-35400022.

Pripravila:

mag. Irena Lapuh

sekretarka

mag. Vesna Kolar Planinšič

Vodja sektorja za okoljske presoje

Vročiti:

* pooblaščencu nosilca nameravanega posega: FEM Consulting d.o.o., Za tremi ribniki 18, 2000 Maribor (za: VABO d.o.o., Glavni trg 43, 2380 Slovenj Gradec) – osebno.

Poslati:

* enotni državni portal e-uprava;
* Inšpektorat Republike Slovenije za okolje in prostor, Inšpekcija za okolje in naravo, Dunajska cesta 58, 1000 Ljubljana – po elektronski pošti ([gp.irsop@gov.si](mailto:gp.irsop@gov.si));
* Občina Ribnica na Pohorju, Ribnica na Pohorju 1, 2364 Ribnica na Pohorju – po elektronski pošti (obcina@ribnicanapohorju.si).